585 
M 
Donec ad extremam victor pervaserit oram, 
Nec labor ille minor caesas, campoque jacentes 
Sublegere, inque suos cannas compingere fasces. 
Vincla procul ne quaere tamen, nam molle cacumen, 
Atque adeo in laqueos trahitur coma lenta retortos. 
Hos adhibent funes: cannas et fasce sub uno 
Bis sex constringunt, plaustrisque gementibus addunt: 
Sin interjecto procul absint flumine praela , 
Lintribus aut cymba cumulant vectanda capaci: 
Atque hic jam lectis labor ultimus instat avenis. 
Excipit hospitio devectas undique cannas 
Alta domus tectis, spatioque amplissima toto: 
Hic locus est praelis: hic surgit aquaria moles. 
Est rota praegrandis primo, exceptura ruentis 
Pondus aquae, radiis compacta trabalibus, axique 
Affixa, aerato qui cardine utrinque recumbit. 
Porgitur e medio, et procurrit stipite longo 
Axis; ad. extremum breviore minuscula gyro 
Altera fixa rota est, totum dentata per orbem. 
Haec motum primae, totus quo volvitur axis, 
Versus humum ex alto sequitur vertigine tarda, 
Et quoties redeunt sursum certo ordine dentes, 
Mordicus impingit vicini dentibus orbis: 
Extat enim, atque sinu supereminet orbita vasto 
Tertia, quam, vacuo librata quod aere cursus 
Circuit instar avis, merito dixere vo/anterm. 
Ista, rotae quoties morsu est correpta minoris, 
Pulsa agitur circum, secumque revolvit et axem: 
Subpositos demum ipsa. movet revoluta trapetes. 
Hobora terna (gravi quae lamina vestiat aere, 
Quaeque rotundanti dextra faber ante dolarit, 
Et medio extantes cingant, apto ordine, dentes) 
Intra arcam, ex quatuor quae postibus arte locatis, 
Atque supra innexis sit firme condita tignis, 
Limite stent recto, tignis inserta superne, 
Et verubus subnixa suis: ea torcula sunto. 
Supremae illa rotae subsunt tria robora, motum 
